Diari Oficial de la Generalitat Valenciana


Sumari del DOGV 3928, del 30-01-2001 (2001/404)

Concurs número 06C99016. Atorgament de la concessió administrativa per a l'explotació del local destinat a bar restaurant al port de Burriana.
----------------------------------------------------------------------------------------------------------------------------------------------

### Dades del document

Número de DOGV
:   3928

Data del DOGV
:   30-01-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/404


Data del document
:   10-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Concurs

Descriptors 

:   * contracte administratiu

Concurs número 06C99016. Atorgament de la concessió administrativa per a l'explotació del local destinat a bar restaurant al port de Burriana. [2001/A404]
  
La Conselleria d'Obres Públiques, Urbanisme i Transports convoca el concurs per a l'atorgament de la concessió administrativa per a l'explotació de local destinat a bar restaurant al port de Burriana. Expedient 06C99016, concessions.
  
Termini:
  
La concessió s'atorgarà per termini de 10 anys, prorrogables, any a any fins a sumar un màxim de 15.
  
Fiances:
  
- Provisional: 100.000 pessetes.
  
- Definitiva: per l'import equivalent al cinc per cent del valor de les obres a executar.
  
- D'explotació: per l'import equivalent al 50% de la quantitat resultant com a cànon anual.
  
Capacitat per a concursar
  
Podran prendre part en el concurs aquelles persones físiques o jurídiques que complisquen els requisits establits en la clàusula tercera del plec de clàusules administratives.
  
Cànon
  
El cànon mínim que s'ha d'abonar pel concessionari serà de 1.032.750 pessetes (6.206,95 euros).
  
Obres que ha d'executar l'adjudicatari
  
L'adjudicatari executarà les millores que s'especifiquen en la clàusula cinquena del plec de condicions particulars.
  
Obtenció de documentació i informació
  
Els plecs de clàusules administratives, generals, particulars, i la resta d'informació estaran a disposició dels interessats, de 09.00 a 14.00 hores en:
  
Conselleria d'Obres Públiques, Urbanisme i Transports
  
- Servei de Gestió de Ports i Costes: avinguda de Blasco Ibáñez, número 50. 46292 València.
  
- Servei d'Explotació i Conservació de Ports. Àrea de Nord. Carrer Navarra, número 40. 12161 Castelló.
  
- Servei d'Explotació i Conservació de Ports. Moll, sense número 12952 Burriana (Castelló).
  
Presentació d'ofertes
  
Documentació:
  
Els licitadors presentaran en els registres de les dependències fixades en el punt anterior, dos sobres en els quals s'haurà de fer constar el contingut, el nom del licitador, el títol i número d'expedient. El contingut serà el següent:
  
Sobre A: documentació administrativa, amb el contingut que determina la clàusula cinquena del plec de clàusules administratives.
  
Sobre B: documentació tecnicoeconòmica, amb el contingut que determina la clàusula cinquena del plec de clàusules administratives.
  
Data límit de recepció d'ofertes:
  
Fins a les 14.00 hores del vint-i-seté dia hàbil comptador des de l'endemà de la publicació d'aquest anunci en el Diari Oficial de la Generalitat Valenciana.
  
Despeses d'anuncis:
  
Les despeses ocasionades amb la publicació d'aquest anunci en el Diari Oficial de la Generalitat Valenciana, així com la publicació del concurs en un diari d'àmbit provincial de Castelló, seran a càrrec de l'adjudicatari.